کاتالونیا ایچ ایشلری باخانی یواخیم فورن، ایسپانیا حکومتی ایله دیالوگ اولمازسا مستقیل‌لیک‌لرینی 25 دسامبردا اعلان ائده‌جک‌لرینی بیلدیردی.
کاتالون کابینه‌سی طرفین‌دن قلمه آلینان و مادرید حکومتینه دیالوگ چاغریسی ائدن مکتوبلا باغلی دانیشان فورن، ایسپانیانین بو چاغرینی رد ائتمه‌سی وضعیتینده، بؤلگه‌سل پارلما‌نین مستقیل‌لیک اعلانینی آسقییا آلما قرارینی لغو ائده‌بیله‌جیینی بیلدیردی.
اؤته یاندان، کاتالون مقام‌لاری، ایسپانیا حکومتی‌نین، کاتالونیانین مستقیل‌لیک اعلان ائدیب ائتمدیگی مسئله‌سینی آیدین‌لاشدیرما طلبینه جاواب وئرمه‌یه‌جیینی آچیقلادی.
کاتالونیا اؤزارک یؤنه‌تیمینین باشقانی کارلس پوچدمون، ایسپانیانین "مستقیللیگینیزی اعلان ائتدینیز می؟ سوالینا بیر مکتوبلا جاواب وئره‌رک، ایسپانیانین باشباخانی ماریانو راخویلا ان قیسا زاماندا گؤروشه‌رک قارشی‌داکی 2 آی ایچینده دیالوگ یولونون آچیلماسی لازیم اولدوغونو سؤیلمیشدی.
ایسپانیا باشباخان یاردیمچیسی سورایا سنز ده سانتاماریا ایسه ایسپانیانین کاتالونیایا مستقیل‌لیک اعلان ائدیب ائتمدیگینی آچیقلاماسی اوچون جمعه‌یه قدر واخت وئردیگینی بیلدیرمیشدی.
سنز ده سانتاماریا، پوچدمونون دیالوگ چاغریسی‌نین دا ایناندیریجی اولمادیغینی و بو مسئله‌نین گؤروشولمه‌سی گرکن یئرین ایسپانیا پارلمانی اولدوغونو بیلدیرمیشدی.
